**Consultaţi cele 10 recomandări importante pentru conducătorii auto, care circulă pe drumurile din Bulgaria sau care tranzitează țara**

**Dacă călătoriți singur:**

1. Informați-vă din timp, cu privire la lucrările de reparație de pe drumurile pe care urmează să vă deplasaţi. Identificați rutele alternative și planificați pauze.
2. Dacă simțiți oboseală sau somnolență, opriți-vă, odihniți-vă și reîmprospătați-vă. Faceți pauzele de odihnă în locurile permise. Dacă există un alt șofer cu dumneavoastră, conduceţi cu schimbul.
3. Nu efectuați depășiri riscante. Acest lucru este deosebit de periculos, în cazul în care depășiți o coloană de camioane sau alte autovehicule. Luați în considerare capacitățile autovehiculului dumneavoastră. Dacă nu sunteți sigur că puteți reveni în siguranță pe banda dumneavoastră de circulație, așteptați momentul potrivit.
4. Circulați cu viteza permisă în țară și mențineți o distanță de siguranţă. Nu efectuați depășiri riscante! Probabil călătoriți cu întreaga familie.
5. Nu vă distrați atenţia în timp ce conduceți. Nu utilizați telefonul mobil, în Bulgaria acest lucru este o încălcare a legii și se sancţionează cu amendă.
6. Folosiți centurile de siguranță. Asigurați și copiii.
7. În Bulgaria, pe timpul zilei, este obligatoriu să circulați cu luminile de zi sau cu faza scurtă aprinse.
8. Evitați călătoriile pe timp de noapte, iar dacă acest lucru este necesar, asigurați-vă că sistemul de iluminat al mașinii este funcțional.
9. La frontieră (intrare și ieșire) veți fi verificați pentru amenzi neînmânate și neplătite, pentru încălcările comise pe drumurile din Republica Bulgaria. Amenda poate fi plătită cu cardul de debit sau credit la punctul de control de la frontieră. **Există posibilitatea de plată cu cardul prin intermediul POS-urilor din mașinile de patrulare ale „Poliției Rutiere“. Polițiștii de la punctul de frontieră sau din mașinile de patrulare nu acceptă numerar.**
10. Nu uitați să plătiți taxa de vinietă, pentru circulația pe rețeaua de drumuri cu taxă din Bulgaria.

**Dacă vă călătoriți în grup:**

1. Planificați traseul, informându-vă din timp cu privire la lucrările de reparație de pe drumurile pe care urmează să vă deplasaţi.
2. Identificați locuri de așteptare și de reunire a grupului, în cazul în care acesta este separat de trafic.
3. Dacă vă deplasați în coloană și vă îndepărtați de vehiculul conducător, nu faceți manevre riscante pentru a ajunge din urmă grupul. Nu efectuați depășiri riscante. Acest lucru este deosebit de periculos, în cazul în care depășiți o coloană de camioane sau alte autovehicule. Luați în considerare capacitățile mașinii dumneavoastră. Dacă nu sunteți sigur că puteți reveni în siguranță pe banda dumneavoastră de circulație, așteptați momentul potrivit.
4. Reuniți-vă la locul stabilit în prealabil.
5. Planificați pauze la intervale regulate, deoarece drumul este lung și obositor. Opriți-vă pentru odihnă doar în locurile permise.
6. **Pe autostradă**, conducătorului îi este interzis să oprească vehiculul pentru staționare sau parcare în afară locurilor special amenajate, precum și să circule sau să oprească pe banda de urgență, cu excepția cazurilor de defecțiuni ale vehiculului sau a problemelor de sănătate ale șoferului sau pasagerilor.
7. Dacă **pe autostradă** cineva din grup este forțat să oprească vehiculul din motive independente de el, poate face acest lucru pe banda de urgență, în afară benzii de circulație. Pe timpul nopții și în condiții cu vizibilitate redusă, vehiculul oprit trebuie semnalizat cu un triunghi reflectorizant de avertizare sau cu semnalele de avarie aprinse.
8. Triunghiul reflectorizant de avertizare trebuie plasat la o distanţă de cel puțin 30 de metri de la vehiculul avariat, pe banda ocupată de acesta și orientat contrasens, faţă de direcția de circulație a vehiculelor care îl ocolesc. **Pe autostrăzi** și **drumuri cu viteza permisă de peste 90 km/h**, triunghiul reflectorizant de avertizare se plasează **la o distanţă de cel puțin 100 de metri**.
9. Regulile se aplică și pentru vehiculele oprite pentru a acorda ajutor.
10. Când conducătorul este în afară vehiculului defect sau avariat, pe carosabil, trebuie să poarte o vestă reflectorizantă.

**Căutați ajutor specializat la numărul de urgență 112.**

**Recomandări cu note explicative pentru conducătorii auto care circulă pe drumurile din Bulgaria sau care tranzitează țara**

**Pe teritoriul Republicii Bulgaria este[[1]](#endnote-1):**

1. **Este obligatorie** utilizarea centurii de siguranță de către șofer și toți pasagerii, iar copiii trebuie să fie în scaune speciale. (Amenda este de 50 de leva, iar dacă șoferul poartă centura, dar un pasager nu, amenda se aplică ambilor.)
2. **Este obligatoriu** că în timpul zilei vehiculul să circule cu luminile de zi sau faza scurtă aprinse. (Amenda este între 20 și 150 de leva.)
3. Viteza maximă **permisă** pentru autoturisme:
* 140 km/h pe autostrăzi;
* 90 km/h pe drumuri în afară localităților;
* 50 km/h pe străzile din localități.

Dacă există o altă limitare de viteză pentru un anumit sector, aceasta trebuie respectată.

*(Amenzile încep de la 20 leva. Dacă în localitate depășiți viteza cu peste 50 km/h față de limita stabilită, amenzile încep de la 700 de leva, cresc cu 50 de leva pentru fiecare 5 km/h suplimentari și include suspendarea permisului de conducere pe o perioadă de 3 luni pe teritoriul țării. Dacă în afară localității depășiți viteza cu peste 50 km/h față de limita stabilită, amenzile încep de la 1000 de leva, cresc cu 50 de leva pentru fiecare 5 km/h suplimentari și include suspendarea permisului de conducere pe o perioadă de 3 luni pe teritoriul țării.)*

1. **Este interzisă** utilizarea telefonului mobil în timpul conducerii fără un dispozitiv hands-free.

*(Amenda este de 50 de leva.)*

1. **Este obligatorie** plata taxei de vinietă pentru utilizarea rețelei de drumuri cu taxă. Vinieta este electronică și la control șoferul **nu are obligația** să o prezinte sau să arate dovada plății.

*(****Nu se permite*** *continuarea deplasării pe drumurile țării fără plata taxei de vinietă. Amenda pentru neplată vinietei pentru autoturisme este de 300 de leva.)*

1. **Este interzisă** conducerea vehiculului după consumul de alcool și/sau substanțe narcotice sau analogii acestora (ANSN).

*(****Permisul de conducere*** *al șoferului care a condus sub influența ANSN* ***este suspendat temporar, până la soluționarea cazului****, dar nu mai mult de 18 luni.* ***Înregistrarea vehiculului este suspendată de la 6 luni până la 1 an*** *pentru proprietarul care conduce după consumul de ANSN. Măsurile se aplică și în cazul refuzului de testare pentru ANSN.*

***Sancțiunile sunt:***

* 1. *pentru conducerea unui vehicul sub influența alcoolului – cu o concentrație de peste* ***0,5‰ până la 0,8‰ inclusiv – suspendarea permisului de conducere*** *pe teritoriul Bulgariei pentru 6 luni și o amendă de 500 de leva;*
	2. *pentru conducerea unui vehicul după consumul de alcool – cu valori de* ***peste 0,8 la mie până la 1,2 la mie inclusiv - se suspendă*** *dreptul de a conduce vehiculul pe teritoriul Bulgariei pentru* ***o perioadă de 12 luni și o amendă de 1000 de leva****;*
	3. *pentru conducerea unui vehicul cu o concentrație de* ***alcool*** *în sânge de* ***peste 1,2‰ – pedeapsa este închisoarea de la 1 la 3 ani și o amendă de la 200 la 1000 de leva****;*
	4. *pentru conducerea unui vehicul* ***după consumul de substanțe narcotice sau analogii acestora – pedeapsa este închisoarea de la 1 la 3 ani și o amendă de la 500 la 1500 de leva; Important!*** *Instanța confiscă în favoarea statului vehiculul motorizat, utilizat pentru comiterea infracțiunii, dacă acesta este proprietatea conducătorului auto, iar dacă conducătorul auto nu este proprietarul - dispune echivalentul valorii acestuia.*
	5. *conducătorul unui vehicul care* ***refuză să fie supus controlului*** *conform procedurilor legale,* ***pentru a stabili consumul de substanțe narcotice****, se pedepsește cu* ***suspendarea*** *dreptului de a conduce vehiculul pe teritoriul Bulgariei pentru o* ***perioadă de 2 ani și cu o amendă de 2000 de leva****;*
	6. *conducătorul unui vehicul care* ***refuză să fie supus controlului conform procedurilor legale pentru a stabili consumul de substanțe narcotice****, după ce a fost sancționat pentru una dintre aceste fapte pe cale administrativă, se pedepsește cu* ***închisoare de până la 6 luni și cu o amendă de 2000 de leva****;*
1. **Un conducător auto care nu a asigurat prin semnalizare,** în modul stabilit, **un** **vehicul oprit forțat pe carosabil** sau nu a luat măsuri pentru îndepărtarea în timp util a vehiculului de pe carosabil, dacă aceasta a creat un pericol iminent pentru trafic, **se pedepsește cu o amendă de 150 de leva**.
2. **Un conducător auto care nu respectă indicațiile semnelor de circulație, marcajele rutiere și alte mijloace de semnalizare, regulile de prioritate, de trecere unul pe lângă celălalt, de depășire sau de ocolire**, dacă aceasta a creat un pericol iminent pentru trafic, se **pedepsește cu o amendă de 150 de leva**.
3. Cine circulă pe banda de urgență **de pe autostradă** (cu excepția cazului de avarie a vehiculului sau de probleme de sănătate ale conducătorului auto sau ale pasagerilor din vehicul) sau pe banda de sens opus pe o autostradă sau un drum expres, **se pedepsește cu suspendarea** dreptului de a conduce vehicule motorizate **pentru o perioadă de 3 luni și cu o amendă de 1000 de leva**.

**Poliția Rutieră a Republicii Bulgaria recomandă conducătorilor auto care**

**tranzitează țara:**

**FIȚI RĂBDĂTORI ȘI TOLERANȚI PENTRU A AJUNGE ÎN SIGURANȚĂ ACASĂ!**

**Numărul de telefon pentru apeluri de urgență este 112.**

1. Extrasele din Legea circulației rutiere sunt adaptate pentru cetățenii străini și nu includ retragerea punctelor de penalizare. [↑](#endnote-ref-1)